Við Ingólfsgarð í Reykjavík , nánar til tekið fyrir neðan nýja Tónlistarhúsið sem heitir víst Harpa , eru margar skútur á athafnarsvæði Brokeyjar . Að vísu eru þessi gerð af skútum fremur kallaðar kjölbátar til að greiningar frá stóru skútunum , eins og þeirri sem ég sagði frá í nótt . Hvað um það ég tók í vikunni myndasyrpu af svæði þessu , án þess þó að taka eitthvað sjófar fram yfir annað og hér kemur syrpan . Fyrir nokkrum dögum birti ég myndir af glæsilegri skútu á Akureyri , sem teknar voru af Svafari Gestssyni og eins mynd tekin af Hilmari Bragasyni . Nú birti ég myndasyrpu af þessari sömu skútu , sem Emil Wilhelmsson tók og lét mig fá . Allar eru myndirnar teknar af skútunni í höfn á Akureyri , en nú er skipið komið til Blönduós , en það var einmitt tilgangurinn með ferðinni hingað til lands og í morgun kom um borð eigandi skútunnar , sem er einn ríkasti einstaklingur heims . Mun hann dvelja um borð í skútunni meðan hann rennir fyrir laxi í Blöndu . Myndir þær sem ég birti nú eru eins og áður segir teknar af Emil Wilhelmssyni , nema sú efsta er sýnir skútuna fyrir fullum seglum , en sú mynd tók ég á netinu , en ljósmyndari er ókunnur . Skútan Hetairos , er með heimahöfn á Caymanseyjum og er sögð á stærð víð skuttogara og hin glæsilegasta í alla staði . Félagi okkar Svafar Gestsson er nú staddur í sumarfríi í Portúgal og sendi mér þessar myndir og þetta bréf með Allt gott að frétta héðan frá Portugal . Ég skrapp í kvöld til Alvor sem er eða réttara sagt VAR friðsæll fiskimannabær en í dag er búið að eyðileggja hann ásamt svo mörgum öðrum slíkum stöðum í Algarve með byggingu hótela og afþreyingariðnaðar fyrir túrista . Fiskimennirnir eiga þó enn smá athvarf við höfnina í þessum bæ sem er reyndar ekki við sjóinn heldur á sem rennur þar í gegn og á haf út . Á daginn má oft sjá gamla fiskimenn ditta að netum og gildrum sem mikið eru notaðar hér um slóðir . Á kvöldin grilla þeir ásamt fjölskyldu sinni fisk og annað góðgæti úr sjónum við verbúðir sínar sötra bjór og segja sögur af sjónum . En semsagt þessar myndir tók ég í kvöld á nýja Cannon 550D sem ég var að festa kaup á ásamt linsum . Sendi þér meira síðar þegar ég sé eitthvað áhugavert . Þegar þjóðverjar komu hingað með herþotur til að annast loftferðaeftirlit , kom til Helguvíkur erlent flutningaskip með hergögn , sem farið var með upp á Keflavíkurflugvöll . Í gær kom síðan hollenskt flutningaskip Deo Volente til Helguvíkur að sækja hergögnin . Skip þetta er 105 metra langt , 16 metra breitt og 5.5 metra djúpt . Rétt áður en skipið fór frá Helguvík í gær tók ég þrjár myndir sem ég birti nú af skipinu í Helguvík , en sökum þess hve mikið úrhelli var og þar með slæmt skyggni , birti ég líka tvær myndir af skipinu sem ég fékk á MarineTraffic .